  Майя Бывальцева 27-тӥ коньывуонлы Удмуртиын коронавирус инфекциен черлан 396 выль учыръёсты пусйизы. Висьыны усемъёс пӧлын 44 пиналъёс но 65 арессэс ортчем 85 арлыдоос. Со сярысь элькунысь оперативной штаб ивортӥз. Диагноззы Ижкарын 198 улӥсьёслэн зэмаз, Ува ёросын – 44, Можгаын – 27, Эгра ёросын – 17, Воткаын – 16, Глазкарын – 12, Сарапулын, Можга ёросын – 10, Сьӧлта, Шаркан ёросъёсын – быдэн укмыс, Камбарка, Кез ёросъёсын – быдэн тямыс, Вотка ёросын – вить, Красногорск, Кияса, Сюмси ёросъёсын – быдэн ньыль, Якшур-Бӧдья ёросын – куинь, Балезино, Глаз, Дэри ёросъёсын – быдэн кык, Юкаменск, Яр ёросъёсын – быдэн одӥг. 421 адями йӧназ. 19 мурт кулӥз. Кышномуртъёслы кыкезлы 63, 64, 69, 71, 72, 78, 80, 82, 84 арес вал, воргоронъёслы – 53, 58, 60, 61, 66, 72, 76, 79, 81 арес 27-тӥ коньывуонлы Удмуртиын коронавиурсэн черлан 62 сюрс 546 учыръёс лабораториосын зэматэмын. 50 сюрс 499 адями йӧназ, 2 сюрс 724 мурт улонысь кошкиз. Та дыре 585 висисьёслэн тазалыксы секыт лыдъяське. Берло нунал ӵоже коронавируслы 6 сюрс 981 эскеронъёс ортчытӥзы. Коронавируслэсь прививка 486 сюрс 942 адями пуктӥз, со пӧлысь 341 сюрс 712 мурт кык компонентэн. «Спутник Лайт» вакцинаез 86 сюрс 117 адямилы пуктӥзы. Тодэ вайытом, Ижкарын ватсаса вакцинаци пункт ужаны кутскиз. Тегъёс: Тазалык Ижкар висён Удмуртия коронавирус  